ইনকিলাব ডেস্ক : ২০১৬ সালে শান্তির জন্যে নোবেল পুরস্কার পেলেন কলাম্বিয়ার প্রেসিডেন্ট জুয়ান ম্যানুয়েল স্যানটোস। ফার্ক বিদ্রোহী দলের সঙ্গে গৃহযুদ্ধ বন্ধ করার জন্যে তিনি যে উদ্যোগ নিয়েছিলেন, তার স্বীকৃতি স্বরূপ এই সম্মান তাকে দেয়া হল। নোবেল পাওয়ার পর একটি বিজ্ঞপ্তিতে নরওয়েজিয়ান নোবেল কমিটি জানিয়েছে, এই সম্মান কলাম্বিয়ার সেই সব মানুষের যারা অমানবিক কষ্ট সহ্য করেও আপ্রাণ চেষ্টা করেছিলেন দেশে শান্তি ফিরিয়ে আনার জন্যে। যারা গৃহযুদ্ধে প্রাণ হারিয়েছেন এই পুরস্কার তাদের জন্যেও। কলাম্বিয়ার গৃহযুদ্ধে প্রাণ হারিয়েছিলেন প্রায় ২ লাখ ২০ হাজার মানুষ এবং ঘর ছাড়া হয়েছিলেন ৬০ লাখ মানুষ।